Паводле яго слоў, дзейнасць фонду Еўрапейскае Палессе прыцягне ўвагу еўрапейскага супольніцтва да праблем рэгіёну, які, па сутнасці, зяўляецца лёгкімі кантынента. Размешчанае ў цэнтры Еўропы беларускае Палессе займае трэць тэрыторыі Беларусі. Тут пражывае каля двух мільёнаў чалавек. Вобласць унікальная захаванымі ў натуральным стане буйнымі ляснымі масівамі, вялікімі ўчасткамі забалочаных і абводненых тэрыторый і пойм рэк. На сённяшні дзень Палессе зяўляецца важнейшым эканамічным рэгіёнам Беларусі, дзе знаходзіцца палавіна ляснога фонду краіны, размешчаны асноўныя радовішчы нафты, калійных і каменнай солей, бурага вугалю, торфу, сланцаў.